clumber spaniel
Store norske leksikon,Teknologi og industri,Landbruk,Husdyr,Hund,Hunderaser
Clumber spaniel er en engelsk, noe kortbent, støtende fuglehundrase. Den ble renavlet like før 1800 på grunnlag av britiske spaniels og franske bassets. Dette er den tyngste av alle spanielrasene. Den har fått navn etter Clumber Park.
Beskrivelse Vekt for hannhunder er ca. 34 kg. Den har tungt, massivt hode, bred skalle med dyp stopp og tung snute. Den har lange, hengende ører og lang, tung kropp. Pelsen er tett, rett, og silkeaktig, og er hvit med gule tegninger. Hunden har kjøttfarget nesebrusk. Halen bæres vannrett. Les mer i Store norske leksikon Hund Hunderase Liste over hunderaser hundens historie støtende fuglehundrase fuglehund